Document ID: 32011D0126

SKLEP SVETA
z dne 21. februarja 2011
o sklenitvi Sporazuma med Evropsko skupnostjo ter Ekonomsko in monetarno unijo Zahodne Afrike o nekaterih vidikih zračnega prometa
(2011/126/EU)
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 100(2) v povezavi s členom 218(6)(a) in prvim pododstavkom člena 218(8) Pogodbe,
ob upoštevanju predloga Evropske komisije,
ob upoštevanju privolitve Evropskega parlamenta,
ob upoštevanju naslednjega:
(1)
Svet je 5. junija 2003 pooblastil Komisijo, da s tretjimi državami začne pogajanja o tem, da bi se nekatere določbe veljavnih dvostranskih sporazumov nadomestile s sporazumom Skupnosti.
(2)
Komisija je v imenu Evropske skupnosti s pogajanji z Ekonomsko in monetarno unijo Zahodne Afrike dosegla Sporazum o nekaterih vidikih zračnega prometa v skladu z mehanizmi in smernicami iz priloge k sklepu Sveta, ki pooblašča Komisijo, da s tretjimi državami začne pogajanja o tem, da bi se nadomestile nekatere določbe iz veljavnih dvostranskih sporazumov s sporazumom Skupnosti.
(3)
Sporazum je bil v skladu s Sklepom Sveta 2010/144/ES (1) podpisan v imenu Skupnosti dne 30. novembra 2009, ob upoštevanju njegove poznejše sklenitve.
(4)
Evropska unija je zaradi začetka veljavnosti Lizbonske pogodbe dne 1. decembra 2009 nadomestila Evropsko skupnost.
(5)
Sporazum je treba odobriti -
SPREJEL NASLEDNJI SKLEP:
Člen 1
Sporazum med Evropsko skupnostjo ter Ekonomsko in monetarno unijo Zahodne Afrike o nekaterih vidikih zračnega prometa (v nadaljnjem besedilu: Sporazum) se odobri v imenu Unije.
Člen 2
Predsednik Sveta v imenu Unije poda uradno obvestilo iz člena 9(1) Sporazuma skupaj z naslednjim:
„Evropska unija je zaradi začetka veljavnosti Lizbonske pogodbe dne 1. decembra 2009 nadomestila Evropsko skupnost in od tega datuma izvršuje vse pravice in obveznosti Evropske skupnosti. Zato se v besedilu Sporazuma vsa sklicevanja na ‚Evropsko skupnost‘ razumejo kot sklicevanja na ‚Evropsko unijo‘.“
Člen 3
Ta sklep začne veljati na dan po njegovem sprejetju.
V Bruslju, 21. februarja 2011

Labels: 8
13
15
5